Ir-Regolament tal-Kummissjoni (KEE) Nru 690/95
tat-30 ta’ Marzu 1995
li jemenda r-Regolament (KE) Nru 1091/94 li jistabbilixxi ċerti regoli dettaljati sabiex jiġi implimentat ir-Regolament tal-Kunsill (KEE) Nru 3528/86 dwar il-protezzjoni tal-foresti tal-Komunità kontra t-tniġġiż atmosferiku
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 3528/86 tas-17 ta’ Novembru 1986 dwar il-protezzjoni tal-foresti tal-Komunità kontra t-tniġġiż atmosferiku [1] , kif l-aħħar emendat bir-Regolament (KEE) Nru 2157/92 [2], u b’mod partikolari l-Artikolu 3(2) tiegħu,
Billi, skond it-tielet inċiż ta’ l-Artikolu 2(1) tar-Regolament (KEE) Nru 3528/86, l-iskop tal-iskema Komunitarja huwa li jgħin lill-Istati Membri jagħmlu sorveljanza intensiva u kontinwa ta’ l-ekosistemi tal-foresti fuq is-siti permanenti ta’ l-osservazzjoni;
Billi, skond l-Artikolu 2(2) tar- Regolament (KEE) Nru 3528/86 l-Istati Membri huma meħtieġa li jibagħtu lill-Kummissjoni t-tagħrif miġbur min-network tas-siti permanenti ta’ l-osservazzjoni sabiex jissorveljaw b’mod intensiv u kontinwu;
Billi dan in-network iddaħħal mill-Istati Membri skond l-Anness I mar-Regolament tal-Kummissjoni (KEE) Nru 1091/94 [3]; billi l-metodoloġija u l-format komuni għas-sottomissjoni ta’ l-informazzjoni għall-inventarju kontinwu tal-kondizzjoni tal-qċaċet, l-inventarju tal-kondizzjoni tal-ħamrija u tal-weraq u l-qisien taż-żieda ġew stabbiliti fl-Annessi minn III sa IV mar-Regolament (KE) Nru 1091/94;
Billi l-kejlijiet tar-rati tad-depożitu u l-monitoraġġ tal-parametri metereoloġiċi huma diġà rreġistrati u l-metodoloġija u l-format komuni għas-sottomissjoni ta’ l-informazzjoni għandhom jiġu miżjuda mar-Regolament (KE) Nru 1091/94;
Billi l-miżuri pprovvduti f’dan ir-Regolament huma skond l-opinjoni tal-Kumitat Permanenti tal-Forestrija,
ADOTTAT DAN IR-REGOLAMENT:
Artikolu 1
Ir-Regolament (KE) No 1091/94 huwa hawnhekk emendat kif ġej:
1. Fl-Anness II, wara 2a jiġu miżjuda l-miżuri li ġejjin:
"Għalbiex jiġu stabbiliti u jitwettqu l-kejlijiet tar-rati tad-depożitu Għalbiex jiġu stabbiliti u
jiġu mmonintorjati l-parametri meteoroloġiċi".
2. Il-paragrafu II.5 fl-Anness III, jiġi mibdul b’dan li ġej:
"II.5. It-trasferiment ta’ l-informazzjoni
L-Istati Membri għandhom jibagħtu lill-Kummissjoni għal kull sit, din l-informazzjoni fil-formoli standardizzati (ara l-Formola 3a u 3b fl-Anness VII)."
3. L-Anness VIIa jiġi emendat skond l-Anness ma’ dan ir-Regolament.
4. L-Annessi II u III ma’ dan ir-Regolament jiġu miżjuda bħala l-Annessi VIII u IX.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fit-30 ta’ Marzu 1995.